Komisijos reglamentas (EEB) Nr. 569/87
1987 m. vasario 26 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 231/87 [2], ypač į jo 6 straipsnio 7 dalį,
kadangi Komisijos reglamento (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 3157/86 [4], 5 straipsnyje yra nurodyta koncentruoto sviesto sudėtis ir paskyrimo vieta, kad jį būtų galima atskirti nuo kitų rūšių sviesto; kadangi, atsižvelgiant į įgytą patirtį, kalbant apie įrašus ant koncentruoto sviesto pakuočių, prancūziškąją formuluotę patartina papildyti, kad vartotojas lengviau ją suprastų;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EEB) Nr. 3143/85 5 straipsnio 4 dalies penkta įtrauka papildoma šiais žodžiais: "arba "beurre cuisinier",".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. vasario 26 d.